**Jaspers Steivens** (nīderlandiešu: *Jasper Stuyven*; dzimis 1992. gada 17. aprīlī) ir Beļģijas šosejas riteņbraucējs, pārstāv UCI WorldTeam komandu *Lidl–Trek*.

Karjera
-------

### Juniora karjera

Dzimis Lēvenā, Steivenam bija veiksmīga juniora karjera. 2009. gadā, 17 gadu vecumā viņš uzvarēja Pasaules čempionātā junioriem. 2010. gadā viņš uzvarēja Parīze—Rubē junioru sacensībās un *Remouchamps–Ferrières–Remouchamps* viendienas sacensībās.

### Sākuma gadi

Profesionāļa karjeru viņš uzsāka 20 gadu vecumā *Bontrager–Livestrong* komandā. Šajā komandā viņš guva četras uzvaras, ieskaitot *Volta ao Alentejo* sacensībās.

### *Trek Factory Racing* (2014—pašlaik)

#### 2014

Steivens 2014. gadā 22 gadu vecumā pievienojās UCI WorldTeam komandai *Trek Factory Racing*. Šajā sezonā viņš piedalījās savā pirmajā lielajā tūrē, *Vuelta a España*. Šajās sacensībās viņš trijos posmos izcīnīja ceturto vietu un finišēja devītais punktu klasifikācijas kopvērtējumā.

#### 2015

2015. gadā Steivens uzvarēja *Vuelta a España* astotajā posmā, uzvarot sprintā no nelielas grupas. Šajā posmā Steivens bija iekļuvis kritienā un pēc šī posma viņš izstājās no sacensībām ar lauztu skafoīdu (plaukstas kauls).

#### 2016

Steivens 2016. gada Tour de France
2016. gadā viņš uzvarēja Beļģijas viendienas sacensībās Kīrne—Brisele—Kīrne, atraujoties vienatnē pēdējos 17 km. Steivens izcīnīja arī piekto vietu E3 *Harelbeke* viendienas sacensībās. Komanda viņu iekļāva sastāvā startam *Tour de France*, kur viņš divas dienas valkāja punktoto krekliņu.

#### 2017

Steivens bija piecu vadošo braucēju grupā Parīze—Rubē un finišēja ceturtais, sprintā zaudējot Gregam Van Avermātam no *BMC Racing Team*. Viņš piedalījās *Giro d'Italia*. Sestajā posmā Steivens bija otrais aiz Silvāna Diljē no *BMC Racing Team* pēc tam, kad abi bija braukuši piecu sportistu atrāvienā gandrīz visus posma 217 km. Steivens finišēja 98. vietā kopvērtējumā, bet punktu klasifikācijā bija otrais aiz Fernando Gavirijas no *Quick-Step Floors*.

#### 2018

2018. gadā Steivens finišēja pirmajā desmitniekā vairākās pavasara klasikās, ieskaitot ceturto vietu *Omloop Het Nieuwsblad* un piekto vietu Parīze—Rubē, esot sekotāju grupā kopā ar Sepu Vanmarki un iepriekšējā gada uzvarētāju Gregu Van Avermātu. *Tour de France* viņš bija tuvu tam, lai uzvarētu 14. posmā, bet pēdējā kāpumā mazāk kā 3 km pirms finiša viņu apsteidza vēlākais posma uzvarētājs Omars Fraile. Septembrī viņš uzvarēja *Grand Prix de Wallonie*, bet pēc tam arī sacensībās savā dzimtajā pilsētā Lēvenā, *Grote Prijs Jef Scherens*.

### 2019


### 2020

Februāra beigās Steivens uzvarēja *Omloop Het Nieuwsblad* sacensībās, finišā pārspējot citu beļģi, Īvu Lampārtu no *Deceuninck–Quick-Step*.

Atsauces
--------

1. ↑  «Trek-Segafredo announce official 2019 rosters for men and women». *Trek Bicycle Corporation* (Intrepid Corporation). 2018. gada 27. decembris. Skatīts: 2019. gada 5. janvāris.
2. ↑  «Trek-Segafredo announce complete 2020 men's roster». *Cyclingnews.com* (Future plc). 2019. gada 9. novembris. Skatīts: 2020. gada 3. janvāris.
3. ↑  «Jasper Stuyven’s star sparkles in Vuelta | Flanders Today». *www.flanderstoday.eu*. Arhivēts no oriģināla, laiks: 2018-03-31. Skatīts: 2020-03-05.
4. ↑  Daniel Benson. «Vuelta a España: Stuyven wins stage 8». *Cyclingnews.com* (Immediate Media Company), 2015. gada 29. augusts. Skatīts: 2015. gada 1. septembris.
5. ↑  «Stuyven wins Kuurne-Brussel-Kuurne». *Cyclingnews.com* (Immediate Media Company). 2016. gada 28. februāris. Skatīts: 2016. gada 1. marts.
6. ↑  «2016 > 103rd Tour de France > Startlist». *ProCyclingStats*. Skatīts: 2016. gada 30. jūnijs.
7. ↑  «Van Avermaet wins Paris-Roubaix». *Cyclingnews.com* (Immediate Media Company). 2017. gada 9. aprīlis. Skatīts: 2017. gada 9. aprīlis.
8. ↑  «2017: 100th Giro d'Italia: Start List». *Pro Cycling Stats*. Skatīts: 2017. gada 2. maijs.
9. ↑  Richard Windsor. «Silvan Dillier pips Jasper Stuyven to Giro d'Italia stage six victory after colossal breakaway». *Cycling Weekly* (angļu), 2017-05-11. Skatīts: 2020-03-05.
10. ↑  «Jasper Stuyven». Skatīts: 2014. gada 15. maijs.
11. ↑  «Peter Sagan wins Paris-Roubaix». *Cycling News.com*. 2018. gada 8. aprīlis. Skatīts: 2018. gada 8. aprīlis.
12. ↑  «Jasper Stuyven wint GP Jef Scherens». *VTM Nieuws*. 2018. gada 16. septembris. Skatīts: 2018. gada 16. septembris.
13. ↑  «Jasper Stuyven wins Omloop Het Nieuwsblad». *Cyclingnews.com* (Future plc). 2020. gada 29. februāris. Skatīts: 2020. gada 29. februāris.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Jaspers Steivens***.
* *ProCyclingStats* profils (angliski)
* *Cycling Archives* profils (angliski)
* *Cycling Quotient* profils (angliski)
* *CycleDatabase* profils (angliski)